Lav et referat af nedenstående tekst:

Tekst:
Lastbilsprotesterne over den nye vejafgift fortsatte i mindre skala tirsdag morgen. Det vil sige, at "nogle få lastbiler" bevægede sig sydpå på E45 ved Haverslev med en fart på 60 kilometer i timen i stedet for de normale 80. Det oplyste Nordjyllands Politi på Twitter. - Vi følger dem lidt på vej og har haft en dialog med førerne, lød det fra politiet tirsdag morgen. Lastbilerne holdt sig i højre vognbane, så de var til mindre gene for andre end i mandags, hvor der flere steder i Nordjylland var deciderede trafikblokader . Ifølge TV2 Nords reporter instillede lastbilerne kør-langsom-protesten ved 10-tiden. Hvad går det hele ud på? Få forklaringen her: Sker også i resten af landet Ved Christiansborg var der også protester tirsdag morgen - her havde mindst otte lastbiler ifølge tv2.dk parkeret i venstre vognbane, og der holdt også lastbiler i den modsatte side. Lastbilerne blokerede dog ikke vejen fuldstændig. Vejdirekoratet oplyste tirsdag morgen, at lastbiler på blandt andet Køge Bugt Motorvejen også kørte i samlet flok og også kørte lidt langsommere i nogle af sporene. Vær opmærksom Politiet opfordrer bilisterne til at holde sig opdaterede via Vejdirektoratets trafikinfo i løbet af dagen, da det "ikke vides, om lastbildemonstrationer kan påvirke vejene senere i dag". - Vær opmærksom på forholdene og kør i god tid, lyder det.

Referat:
Også i København har lastbiler placeret sig omkring Christiansborg.